Blupuga papago

La Blupuga papago aŭ Lazurpuga papago (Tanygnathus sumatranus, laŭ kio ankaŭ Sumatra papago) estas granda papago endemia de Indonezio. Ĝi troviĝas en Sulaveso kaj Sangihe-insuloj. Ĝi estis iam samspecia kun la bludorsa papago, kiu diferenciĝas pro siaj ruĝaj irisoj kaj blua dorso kontraŭ la flavaj irisoj de la Blupuga papago kaj senmarja dorso. Ĝi troviĝas en arbaroj. Aroj estas malgrandaj kaj ofte aktivaj nokte. Iliaj ĉefaj minacoj estas habitatoperdo kaj kaptado por komerco de dorlotbestoj. 

 Taksonomio 
Estas du subspecioj, nome la jenaj:
 Tanygnathus sumatranus sumatranus (Raffles, 1822): Sulaveso. Sulaveso kaj apudaj insuloj. Flavaj irisoj.
 Tanygnathus sumatranus sangirensis Meyer, AB & Wiglesworth, 1894: Sangihe-insuloj kaj Karakelong. Pli da bluo sur flugilkurboj kaj flugilkovriloj, kapo pli malhelverda. Flavaj irisoj.

Antaŭe, nur sumatranus estis agnoskita, sed sangirensis ankaŭ estis agnoskita de la Internacia Ornitologia Kongreso en 2022 surbaze de filogenetika pruvaro.

 Aspekto 
Ĝi estas mezgranda (32 cm), ĉefe verda kun flavecaj randoj ĉe la flugiloj, blua pugo, kaj bluaj flugilkurboj. La kapo, dorso, flugiloj kaj vosto estas pli malhelverdaj, la ventro kaj kolumo estas pli helverdaj. Ĝi estas sekse dimorfa, kaj la masklo havas ruĝan bekon, dum la ino palflavan aŭ kornokoloran bekon. 

Referencoj



 Eksteraj ligiloj 

Kategorio:Papagoj
Kategorio:Birdoj de la Filipinoj
Kategorio:Birdoj de Azio